**Suplement i Certifikatës për kualifikimin profesional,**

**TREGTI, Niveli IV në KSHK, referuar Nivelit IV të KEK**

**Individi është i aftë:**

Në fushën e blerjeve:

* Të kontribuojë në hulumtimin e tregjeve globale dhe konkurruese të blerjes.
* Të krahasojë oferta, vendosë dhe ruajë marrëdhëniet me furnitorët.
* Të përzgjedhë dhe përfshijë, në kontratat e blerjes, kushte të ndryshme të lëvrimit dhe pagesave.
* Të mbledhë informacione për importin.
* Të dokumentojë dhe regjistrojë blerjet.
* Të magazinojë produktin.

Në fushën e shitjeve:

* Të kontribuojë në hulumtimin e tregjeve globale dhe konkurruese të shitjeve.
* Të mbajë korrespondencë zyrtare në fushën e shitjeve, sipas rregullave ndërkombëtare dhe në gjuhë të huaj.
* Të ambalazhojë produktin.
* Të përgatisë produktin për shpërndarje.
* Të përgatisë dokumentacionin shoqërues të produktit.
* Të mbledhë informacione për eksportin.
* Të kryejë shitje edhe në mënyrë elektronike, si dhe t’i dokumentojë ato.
* Të pranojë dhe përpunojë reklamime për shitjet e kryera.

Në lidhje me krijimin e ndërmarrjes tregtare dhe regjistrimin e saj:

* Të kontribuojë në kryerjen e studimeve për krijimin e ndërmarrjes dhe në hartimin e planeve të thjeshta të biznesi.
* Të përcaktojë formën juridike të ndërmarrjes, në vartësi të kushteve dhe kërkesave të krijuesve të saj.
* Të hartojë dokumentet e themelimit të ndërmarrjes.
* Të kryejë veprimet e licencimit dhe regjistrimit të ndërmarrjes në dhe të hartojë të gjithë dokumentacionin përkatës.

Në lidhje me konsumatorin dhe sjelljen e tij:

* Të mbledhë dhe prezantojë informacionin për sjelljen konsumatore.
* Të analizojë procesin e vendimmarrjes së konsumatorëve.
* Të mbledh dhe prezantojë informacionin për vendimmarrjen e konsumatorëve.
* Të përcaktojë lidhjet kryesore, karakteristikat (demografike, socio-kulturore, ekonomike, psikologjike) e grupeve të ndryshme të konsumatorëve lidhur me produktet në dispozicion.
* Të bëjë një prezantim të saktë teknik të produktit apo shërbimit.

Në fushën e marketingut:

* Të kontribuojë në përpunimin dhe realizimin e koncepteve dhe fushatave të thjeshta reklamash.
* Të kontribuojë në përpunimin identitetit të ndërmarrjes dhe realizimin e tij.
* Të kontribuojë në hartimin e materialeve informuese për ndërmarrjen dhe produktet e saj.
* Të kontribuojë në planifikimin dhe realizimin e promocionit të ndërmarrjes dhe produkteve të saj.

Në fushën e kontabilitetit:

* Të përshkruajë strukturën e të ardhurave dhe shpenzimeve në ndërmarrjen tregtare.
* Të kryejë llogaritje të kostove dhe të çmimit në ndërmarrjen tregtare.
* Të kontabilizojë veprimet në ndërmarrjen tregtare.
* Të kryejë veprimet e mbylljes dhe përgatitjen e pasqyrave financiare në ndërmarrjen tregtare.
* Në lidhje me marrëdhëniet me organet tatimore dhe doganore:
* Të deklarojë tatimin mbi fitimin (TF), tatimin mbi vlerën e shtuar (TVSH), duke plotësuar deklaratat përkatëse.
* Të kuadrojë me zyrat e tatimeve vendore ose qendrore.
* Të respektojë afatet dhe shlyejë detyrimet e ndryshme tatimore dhe doganore të ndërmarrjes ndaj administratës qendrore e lokale.

Në lidhje me legjislacionin në fuqi:

* Të zbatojë legjislacionin shqiptar dhe standardet në fuqi për aspekte të ndryshme të ekonomisë.
* Të përpilojë kontratat e shitjes dhe blerjes.

Në fushën e sigurisë dhe higjienës:

* Të zbatojë rregullat dhe standardet e duhura të ruajtjes, magazinimit dhe transportit të Produktit.
* Të kontrollojë datat e skadencës së produktit dhe t’i respektojë ato.
* Të zbatojë rregullat dhe standardet e asgjësimit të produkteve të skaduara apo të prishura.
* Të zbatojë rregullat e ruajtjes së mjedisit.
* Të zbatojë normat dhe rregullat e sigurisë ushqimore për produktet.

Në fushën e sipërmarrjes:

* Të aplikojë aftësitë për planifikim dhe menaxhim projekti në situata të ndryshme.
* Të hartojë një plan efektiv biznesi sipas profilit përkatës.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Tregti” niveli IV në KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj, të punonjësit teknik/menaxher të mesëm në këtë kualifikim profesional.

Ky arsimim i jep mundësi individit t’i drejtohet tregut të punës për t’u punësuar në kompani tregtare, kompani prodhuese që realizojnë shitje, njësi shitjeje, njësi të shitjeve on-line njësi shpërndarëse, kompani import-eksporti, kompani transporti, Agjenci Doganore, Shoqëri të Bashkëpunimit Bujqësor, si dhe ndërmarrje të ndryshme private/shtetërore që ushtrojnë veprimtarinë në këtë drejtim. Gjithashtu, individi mund të vetëpunësohet në kuadrin e një biznesi individual në fushën e tregtisë.

Me përfundimin e këtij niveli, individi ka mundësi për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).